DIX-NEUVIÈME SESSION. 133 



gnon qui auroit encommencé ladicte pratique et ce sur la peine de 

 20 sols a appliquer a lentretenemcnt de ladicte confrairie. 



Sensuyvent les ordonnances des escoliers qui vont a lestude 

 de cirurgie. 



1 . Et premièrement a esté ordonné que tous ceux qui vouldront 

 aller audit estude de cirurgie que passée une lecture jureront et 

 promettront de exercer ledit estude tant qu'il durera exepté quil y 

 heust légitime excuse. 



2. Item plus a esté ordonné que tous les escoliers qui auront juré 

 de maintenir ledit estude et delaysseront par leur négligence aucuns 

 jours sans venir audict estude ils payeront aultant que sils y ve- 

 noyent toute la sepmaine sils nont légitime excuse. 



3. Item sil y a aulcun qui veuille passer Bejaulne pourra choisir 

 deux parrins tels que bon luy semblera. 



4. Item a esté ordonné que quant il y aura quelque fils de mais- 

 tre qui veuille passer bejaulne que l'abbé et ses conseillers sont 

 tenus de luy faire ung chapeau de fleurs ou aultre corone ou en- 

 seigne selon le temps qui sera. 



5. Item plus a esté ordonné que celui ou ceuls qui passeront Be- 

 jaulne paieront la collacion a la compagnie jusques a 40 sols tournois. 



6. Item a esté ordonné que si aucun escolier avait mis son livre 

 audit estude en sa place et soyt allé autre part que nul compaignon 

 ne soyt si hardi de le lui ouster de sadite place sur peine de douze 

 deniers tournois a appliquer au service de ladite chapelle. 



7. Item a esté ordonné que quand labbé mandera par son bedeau 

 que lesdits escoliers ou compaignons se aient a trouver en la cha- 

 pelle de ladite confrairie sont tenus tels mandés soy y trouver et ne 

 seront mandés lesdits compaignons sinon pour eslire labbé et ses 

 conseillers aussi pour eslire lecteurs et veoir faire la nathomie letout 

 ez jours de fêtes esquels les maistres nauront point afaire desdils 

 compaignons et que de chacune botlique n'en soyt mandé que ung 

 le plus apparent , sur peine aux défaillants en ce que dessus de 

 douze deniers tournois sils n'ont excusation légitime. 



8. Item a esté ordonné que quant ledict bedeau demandera ar- 

 gent pour les chandelles qui nécessairement fauldront pour ledict 

 estude que nul naye a reffuser de contribuer ce que sera juxte 

 sur la peine de une livre de chandelles. 



